

Številka: 06182-1448/2020-40

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

URAD PREDSTOJNIKA

Dunajska cesta 58, 1000 Ljubljana T: 01 420 4488

 F: 01 420 4483

 E: gp.irsop@gov.si

 www.iop.gov.si

Datum: 6. 1. 2022

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** JAVNO PODJETJE VODOVOD KANALIZACIJA SNAGA, d.o.o.,

**V**odovodna cesta 90, 1000 Ljubljana

**Naprava / lokacija:** Naprava za mehansko biološko obdelavo odpadkov (MBO)

**Datum pregleda**: 15. 4. 2021

**Usklajenost z OVD:**

V okviru zadevnega inšpekcijskega postopka je bila v okviru akcije nadzora centrov za obdelavo komunalnih odpadkov podana odredba za izvedbo vzorčenja in preverjanja ustreznosti dodelitve številke odpadkov iz skupine 19 12, nastalih v postopku mehanske obdelave odpadkov na MBO napravi. V postopku obdelave komunalnih odpadkov na MBO napravi na različnih stopnjah obdelave nastajajo reciklabilne frakcije in frakcije komunalnih odpadkov, kot jih določa OVD, ki jih upravljavec z evidenčnimi listi predaja pooblaščenim prevzemnikom v Sloveniji. Dne 15.4.2021 je bil opravljen inšpekcijski nadzor z namenom izvedbe vzorčenja v okviru akcije nadzora Centrov za obdelavo komunalnih odpadkov, z namenom, da se preveri ustreznost dodelitve številke odpadka. Izbrani izvajalec IKEMA d.o.o. je izdelal poročilo številka 16/21, laboratorijska številka 2021-0483 z dne 21.5.2021, iz katerega je razvidno, da po izvedenem postopku mehanske obdelave odpadkov na MBO napravi nastanejo odpadki, ki se skladno s klasifikacijskim seznamom odpadkov uvrščajo med odpadek s številko 19 12 04 (PET), odpadek s številko 19 12 12 (tetrapak), odpadek s številko 19 12 02 (magnetne kovine), odpadek s številko 19 12 03 (nemagnetne kovine).

**Zaključki / naslednje aktivnosti:**

Ugotovljeno je, da v zvezi z dodelitvijo številke odpadkom, nastalih v postopku mehanske obdelave odpadkov, zavezanec ne krši določb veljavne zakonodaje, zato je bil postopek zaključen.